Построена е през 1922 г. като вила на министър-председателя Александър Стамболийски върху собствен имот. Тя е на два етажа, а към нея има стара къща, стопанска сграда, навес и обор. На 14 юни 1923 г., след Деветоюнския преврат, Стамболийски е подложен на жестоки мъчения във вилата. Захвърлен е в една от стаите на стопанската сграда, където със собствената си кръв написва на стената „Ст. 1923 г.“. В същата стая пред очите му е убит брат му Васил.